Mosambiek-wrakstukke dalk dié van MH370Die wrakstuk wat by Mosambiek uitgespoel het en moontlik deel kan wees van die vermiste Vlug MH370 van Malaysia Airlines Wrakke wat in Mosambiek uitgespoel het, is dalk deel van Malaysia Airlines Vlug 370 wat twee jaar gelede met 239 persone aan boord verdwyn het. Volgens Australies beamptes het dit uitgespoel op ŉ plek wat ooreenstem met ondersoekbeamptes se teorieë. Die wrakstukke is deel van ŉ Boeing 777. Vlug MH370 is die enigeste Boeing 777 wat verdwyn het. Die vliegtuig het op 8 Maart 2014 vermoedelik in ŉ afgeleë gebied van die suidelike Indiese Oseaan aan Australië se weskus neergestort, ongeveer 6 000 km oos vanaf Mosambiek. Owerhede het voorspel dat enige wrakstukke, wat nie op die bodem van die see lê nie, sal uiteindelik met seestrome na die ooskus van Afrika gevoer word. Australië sal saam met ondersoekbeamptes van Maleisië werk om die voorwerp te ondersoek wanneer dit uiteindelik in Australie aankom. Vlug MH370 was onderweg van Kuala Lumpur na Beijing toe dit verdwyn het. Wrakstukke van die vliegtuig het verlede jaar op Reunion-eiland in die Indiese Oseaan uitgespoel. Lees alle vorige berigte oor Vlug MH370 op Maroela Media.